จากการสอบสวนทราบว่า ก่อนเกิดเหตุมีคนร้ายไม่ทราบจำนวนแอบเข้ามาด้านหลังของอาคาร พร้อมงัดหน้าต่างด้านหลังเข้าไปภายใน จากนั้นได้ราดน้ำมันพร้อมจุดไฟเผา เบื้องต้นเจ้าหน้าที่เชื่อว่าเป็นฝีมือของกลุ่มก่อความไม่สงบในพื้นที่จากนั้น เมื่อเวลา 05.55 น.วันเดียวกัน มีเหตุคนร้ายดักซุ่มยิงทหารชุดรักษาความปลอดภัยเส้นทาง เหตุเกิดที่บ้านสุเป๊ะบือแนบือแตต.บาลออ.รามัน ผกก.สภ.อ.รามัน ได้นำกำลังตำรวจและทหารไปตรวจที่เกิดเหตุ ซึ่งอยู่ริมทางรถไฟใกล้กับสถานีรถไฟบ้านบาลอ พบรถจักรยานยนต์ล้มอยู่ 2 คัน และพบศพ พลทหารมูฮำหมัดอาเบ แวเลาะอายุ 22 ปี ถูกยิงที่ลำตัวและศีรษะ ห่างออกไปอีก 3 เมตร พบศพ จ.ส.อ.วีระ วีระจันทนา อายุ 32 ปี ถูกยิงที่ลำตัวและศีรษะ และมีทหารได้รับบาดเจ็บอีก 2 นาย คือ พลทหารสะมะแอ เจ๊ะดอเลาะ อายุ 21 ปี และพลทหารโสภิต นาควาทิน อายุ 22 ปีในที่เกิดเหตุเจ้าหน้าที่พบระเบิดชนิดแสวงเครื่องบรรจุในกล่องเหล็กชนิดทำเองน้ำหนัก 5 กิโลกรัม วางอยู่ริมถนน มีสายไฟลากยาวเข้าไปในสวนยาง พร้อมปลอกกระสุนปืนเอ็ม16 และเอชเคและปลอกปืนลูกซอง ตกอยู่ในสวนยางจำนวนมาก
เจ้าหน้าที่พบระเบิดชนิดแสวงเครื่องบรรจุในกล่องเหล็กชนิดทําเองน้ําหนักกี่กิโลกรัม 
5